Alajansas (Nebraska)

Alajansas () – miestas Jungtinėse Amerikos Valstijose, Nebraskos šiaurės vakarinėje dalyje, Didžiosiose lygumose, į pietus nuo Juodųjų kalnų ir į šiaurę nuo Denverio.About Alliance. visitalliance.com. Nuoroda tikrinta 2024-07-01. Boks Bjuto apygardos administracinis centras. 2020 m. JAV gyventojų surašymo duomenimis, mieste gyveno 8 151 gyventojas. Yra oro uostas.

 Istorija 
miniatiūra|232x232px|Boks Bjuto apygardos teismo pastatas
Pradžioje gyvenvietė pavadinta Grand Leiku, bet 1888 m. iki jos nutiesus geležinkelį nuspręsta, kad miesteliui reikia pavadinimo iš vieno žodžio. Išrinktas Alajanso pavadinimas (), reiškiantis „sąjunga, susivienijimas“. Tarp 1892 m. ir 1893 m. miestas patyrė tris gaisrus. 1893 m. rugpjūtį miestas jau turėjo vandens bokštą, savanorių ugniagesių tarnybą ir molinių plytų gamyklą. Antrojo pasaulinio karo metu oro uostas buvo naudojamas kaip JAV Armijos Oro korpuso mokymo bazė. Miestui augti padėjo pro jį einantis geležinkelis.

 Gyventojai 
2020 m. JAV gyventojų surašymo duomenimis, mieste gyveno 76,44 % baltųjų, 14,11 % lotynoamerikiečių, 4,48 % mišrios rasės, 3,31 % indėnų, 0,77 % azijiečių, 0,76 % afroamerikiečių ir 0,12 % kitų rasių kilmės gyventojų.Alliance city, Nebraska. data.census.gov. Nuoroda tikrinta 2024-07-01.

 Šaltiniai 

Kategorija:Nebraskos miestai